**מכרז פומבי ממוכן דו-שלבי מספר 9/25**

**לאספקת שירותי תחקור נתונים**

1. בנק ישראל (להלן: "**הבנק**") מזמין בזה הצעות לאספקת שירותי תחקור נתונים (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
2. מטרת השירותים היא סיוע בתחקור נתונים. הסיוע יכלול בדיקת שלמות נתונים אשר יתקבלו מתאגידים פיננסיים ואיכותם, בניית אלגוריתמים לניתוח הנתונים והשימוש בהם והנגשת מידע רלוונטי לבעלי עניין.
3. תקופת ההתקשרות היא לשנה אחת (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד 4 שנים נוספות. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
4. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. למציע חמש (5) שנות ניסיון לפחות, במתן שירותי תחקור נתונים של גוף פיננסי, אחד או יותר, כמפורט בסעיפים 3.1-3.10 בנספח ד, בהיקף של 2,000 שעות לפחות בכל שנה, במהלך השנים 2017-2024 .

לעניין סעיף זה:

 "**גוף פיננסי**" - כהגדרתו בחוק בנק ישראל , התש"ע-2010

* 1. המציע מעסיק ארבעה נותני שירותים לפחות, במהלך השנים 2017-2024, מתוכם שני נותני שירותים בתפקיד "מתחקר נתונים מסוג 1" ושני נותני שירותים בתפקיד מסוג

"מתחקר נתונים מסוג 2" , העומדים בניסיון וההשכלה הנדרשים, כל נותן שירותים בהתאם לתפקיד וכמפורט בסעיף 4 בחלק ד למסמכי המכרז .

1. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
2. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
3. המועד האחרון להגשת ההצעות הוא ‏יום שלישי 22 יולי 2025 , בשעה 12:00.
4. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
5. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552838 או בדוא"ל tenders@boi.org.il.
6. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**